CELEX: 31983D0216
Language: el
Date: 1983-04-21 00:00:00
Title: 83/216/ΕΟΚ: Απόφαση της Επιτροπής της 21ης Απριλίου 1983 σχετικά με ορισμένα μέτρα προστασίας κατά της κλασικής πανώλης των χοίρων

Avis juridique important

|

31983D0216

83/216/ΕΟΚ: Απόφαση της Επιτροπής της 21ης Απριλίου 1983 σχετικά με ορισμένα μέτρα προστασίας κατά της κλασικής πανώλης των χοίρων  

Επίσημη Εφημερίδα αριθ. L 121 της 07/05/1983 σ. 0021 - 0021

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 21ης Απριλίου 1983  σχετικά με ορισμένα μέτρα προστασίας κατά της κλασικής πανώλης των χοίρων  (83/216/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 64/432/ΕΟΚ του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (1), όπως τροποποιήθηκε τελευταία από την οδηγία 82/893/ΕΟΚ (2), και ιδίως το άρθρο 9,  Εκτιμώντας:  ότι εκδηλώθηκε επιδημία κλασικής πανώλης χοίρων σε ορισμένες περιοχές της Ομοσπονδιακής Δημοκρατίας της Γερμανίας· ότι αυτή η επιδημία πιθανόν να αποτελεί κίνδυνο για το ζωικό κεφάλαιο των άλλων Κρατών μελών κατά τις συναλλαγές ζώντων χοίρων·  ότι, συνεπώς, πρέπει να υιοθετήσουν και τα άλλα Κράτη μέλη κατάλληλα μέτρα για την προστασία τους μέχρι να αποσαφηνισθεί η κατάσταση·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Τα Κράτη μέλη απαγορεύουν την εισαγωγή στο έδαφός τους ζώντων χοίρων εκτροφής ή απόδοσης που προέρχονται από «Kreis», περιφέρειες στις οποίες διαπιστώθηκε κλασική πανώλη χοίρων κατά το διάστημα 28 ημερών πριν από την αποστολή τους και οι οποίες ευρίσκονται στις ακόλουθες περιοχές της Ομοσπονδιακής Δημοκρατίας της Γερμανίας: Dusseldorf, Braunschweig Koeln και Unterfranken.  Άρθρο 2  Στο υγειονομικό πιστοποιητικό που προβλέπει η οδηγία 64/432/ΕΟΚ του Συμβουλίου και που συνοδεύει τους χοίρους που αποστέλλονται από την Ομοσπονδιακή Δημοκρατία της Γερμανίας πρέπει να προστίθεται η εξής ένδειξη: «ζώα που είναι σύμφωνα προς την απόφαση της Επιτροπής της 21ης Απριλίου 1983».  Άρθρο 3  Η Επιτροπή παρακολουθεί την εξέλιξη της κατάστασης και η παρούσα απόφαση θα τροποποιηθεί ενδεχομένως σε συνάρτηση με την εξέλιξη αυτή.  Άρθρο 4  Η παρούσα απόφαση ισχύει μέχρι τις 19 Μαΐου 1983.  Άρθρο 5  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, στις 21 Απριλίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. 121 της 29. 7. 1964, σ. 1977/64.  (2) ΕΕ αριθ. L 378 της 31. 12. 1982, σ. 57.